《安平望海歌》
清代·许青麟

孤岛潜连赤嵌中，洪涛万顷归艨艟。南望鲲身路杳杳，北看鹿耳波瀜瀜。

楼台缥缈成蜃气，鱼龙出没翻蛟宫。远屿晴时如一粟，紫澜生处回长风。

荡胸始觉云梦小，放眼方知天地空。大壑苍茫望未了，日脚插入秋波红。

曾经沧海难为水，况极蓬瀛东复东。

作者简介：许青麟，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。